|  |
| --- |
| **Objekta higiēniskais novērtējums** |
| Kuldīgā |

|  |
| --- |
| 17.08.2022. |

|  |
| --- |
| 1. **Objekta nosaukums:** Bērnu nometne “Liepājas veselības nometne” (turpmāk tekstā – Objekts, Nometne) |
| 1. **Objekta īpašnieks:** Nometnes organizētāja juridiskā persona: SIA „OnPlate”, reģistrācijas Nr. 40103824945, Alauksta iela 21-26, Rīga, LV-1009 |
| 1. **Objekta adrese:** Liepājas 8. vidusskola, Dunikas iela 9/11, Liepājā, LV-3407 |
| 1. **Novērtēšanu veica** Sabiedrības veselības departamenta Kurzemes kontroles nodaļas higiēnas ārste Svetlana Juņina, pamatojoties uz Veselības inspekcijas Kurzemes kontroles nodaļas plānveida kontroles rezultātiem – 21.12.2021. kontroles akta numurs 00457221. |
| 1. **Novērtēšanā piedalījās:** SIA “OnPlate” vadītāja Anna Krasikova |
| 1. **Konstatēts**   **6.1. Vispārīgās ziņas par objektu/ objekta raksturojums**  Atbilstoši saņemtai informācijai tika konstatēts, ka Liepājas 8. vidusskolas telpās un ārpus telpām, Dunikas ielā 9/11, Liepājā (turpmāk – Skola) tiks organizēta atvērta tipa dienas nometne telpās un ārpus telpām – “Liepājas veselības nometne” (turpmāk – Nometne). Plānotais Nometnes darbības laiks no 22.08.2022. līdz 28.08.2022. Maksimālais dalībnieku skaits –20 bērni vecumā no 11 līdz 13 gadiem.  Atbilstoši Inspekcijai sniegtai informācijai nometnes norisināšanai tiks izmantotas Liepājas 8. vidusskolas telpas un sporta laukumi – mācību telpa Nr. 117 vai Nr. 125, tualetes, nometnes aktivitātēm ārpus telpām – Skolas teritorija un sporta laukums.  Liepājas 8. vidusskolas telpu pēdējās plānveida kontroles akta numurs 004457221, - neatbilstības netika konstatētas. Atbilstoši Veselības inspekcijas plānveida kontroles informācijai Liepājas 8. vidusskolas ēka nav jaunbūvēta vai rekonstruēta, izvietota tās darbībai projektētā ēkā (celta 1986.gadā). Skolas ēkas 1.stāvā vienā spārnā izvietotas Liepājas PII “Mazulītis” trīs 5-6 gadīgo bērnu grupas.  Skolas ēkā ir nodrošinātas telpas administrācijai un darbiniekiem, darbnīcas, saimniecības, mācību telpas, garderobe, tualetes. Ir nodrošināta bibliotēka ar lasītavu, rekreācijas un atpūtas vietas, aktu zāle ar palīgtelpām, sporta zāle, ēdināšanas bloks, medicīnas kabinets. Iestādē katrā stāvā ir divas tualetes meitenēm, divas – zēniem un darbinieku tualete. Kopējais sanitāro ierīču skaits – meitenēm 20 klozetpodi, 10 izlietnes, zēniem – 13 klozetpodi, 14 pisuāri, 10 izlietnes. Visās tualešu priekštelpās ir izlietnes. Visām tualetes kabīnēm ir durvis. Pie sporta zāles ir atsevišķas ģērbtuves meitenēm un zēniem, pie katras ģērbtuves ierīkotas dušas telpas, katrā dušas telpā – 3 dušas ierīces, starp dušas ierīcēm ierīkotas necaurspīdīgas, gludas, viegli kopjamas starpsienas. Pie katras ģērbtuves ir tualetes telpa ar 1 klozetpodu un 1 izlietni. Visās tualetēs nodrošinātas šķidrās ziepes roku mazgāšanai, tualetes papīrs, 1.stāvā - vienreizējās lietošanas roku susināšanas līdzekļi, 2. un 3.stāvā uzstādītas roku žāvēšanas ierīces, tualetēs pie sporta zāles – roku žāvēšanas ierīces. Kontroles laikā telpu uzkopšanas režīms ir atbilstošs higiēnas prasībām, visas telpas un to iekārtas ir tīras un darba kārtībā.  Atbilstoši Inspekcijai sniegtai informācijai nometnē tiks nodrošināta epidemioloģiskās drošības pasākumu ievērošana Covid-19 infekcijas izplatības ierobežošanai atbilstoši 2022.gada 7.aprīlī aktualizētām „Vadlīnijām piesardzības pasākumiem bērnu nometņu organizētājiem”. Nometnes norises laikā tiks paredzēta nometnes dalībnieku veselības skrininga veikšana; tiks nodrošināti roku dezinfekcijas līdzekļi; tualešu telpu mitro uzkopšanu paredzēts veikt vismaz reizi 3 stundās. Nometne tiks nodrošināta ar pirmās palīdzības aptieciņu. Nometnes darbībai būs piesaistīts veselības aprūpes speciālists.  **6.2. Iekštelpu virsmu apdare**  Telpu apdarei izmantoti viegli tīrāmi, dezinficējami, telpu funkcijai atbilstoši apdares materiāli. Grīdas segums – linolejs, vestibilos – flīzes. Sienas – krāsotas, tualetēs, dušās – grīdas un sienas – flīžu segums, segums nav bojāts, viegli kopjams.  **6.3. Apgaismojums**  Telpās nodrošināts mākslīgais un dabīgais apgaismojums. Visās mācību telpās ir plaši logi un jaunā tipa luminiscējošās dienasgaismas lampas. Mākslīgā apgaismojuma mērījumi netika veikti. Vizuāli vērtējot, mākslīgā apgaismojuma līmenis telpās ir pietiekams.  **6.4. Siltumapgāde**  Centralizēta.  **6.5. Gaisa apmaiņa**  Telpās nodrošināta iespēja veikt dabisko vēdināšanu caur atveramiem logiem. Visās tualetēs un dušas telpās ierīkota mehāniskā pieplūdes un vilkmes ventilācija.  **6.6. Ūdens apgāde**  Centralizēta – no SIA “Liepājas ūdens” Liepājas pilsētas ūdensapgādes sistēmas. Dzeramais ūdens atbilst dzeramā ūdens obligātajām nekaitīguma prasībām. Karstā ūdens padeve centralizēta no SIA “Liepājas enerģija”. Karstais ūdens nodrošināts pie visām izlietnēm un dušās.  **6.7. Kanalizācijas sistēma**  Centralizēta  **6.8. Teritorijas labiekārtošana**  Teritorija ir labiekārtota, uzkopta, nodrošināta sadzīves atkritumu apsaimniekošana. Ir sporta zona (basketbola laukums, skrejceliņi, vingrošanas konstrukcijas) un saimniecības zona. Sporta laukumu segums – asfalts (skrejceliņi, basketbola laukums), pārējais segums - zāliens. Saimniecības zonā ir blīva seguma (asfaltēts) laukums sadzīves atkritumu konteineru novietošanai.  **6.9. Vides pieejamība**  Nav vērtēta  **6.10. Riska faktoru novērtēšana un cita informācija -------** |
| 1. **Slēdziens** Objekta telpas Liepājas 8.vidusskolā, Dunikas ielā 9/11, Liepājā atbilst higiēnas prasībām un tajās var uzsākt dienas nometnes “Liepājas veselības nometne” darbību laika posmā no 22.08.2022. līdz 26.08.2022., ievērojot bērnu nometņu organizēšanai un darbībai saistošo normatīvo aktu prasības, citā starpā Ministru kabineta 2021.gada 28.septembra noteikumu Nr.662 „Epidemioloģiskās drošības pasākumi Covid-19 infekcijas izplatības ierobežošanai” prasības un LR IZM Valsts izglītības satura centra 2022.gada 7.aprīlī aktualizētas „Vadlīnijas piesardzības pasākumiem bērnu nometņu organizētājiem”. |
| 1. **Rekomendējamie pasākumi ------** |

|  |  |
| --- | --- |
| Sabiedrības veselības departamenta  Kurzemes kontroles nodaļas higiēnas ārste | Svetlana Juņina |
| Svetlana Juņina, 63423795, 26481579 | | |
| svetlana.junina@vi.gov.lv | | |